नारदस्मृतिः/व्यवहारपदानि/वेतनस्यानपाकर्म
<table>		
		
<td><p>		
	भृतानां वेतनस्योक्तो दानादानविधिक्रमः   ।वेतनस्यानपाकर्म तद्विवादपदं स्मृतम्  । । ६.१  । ।	</p>
<td><p>		
	भृताय वेतनं दद्यात्कर्मस्वामी यथाक्रमम्  ।आदौ मध्येऽवसाने वा कर्मणो यद्विनिश्चितम्  । । ६.२  । ।	</p>
<td><p>		
	भृतावनिश्चितायां तु दशभागं समाप्नुयुः   ।लाभगोबीजसस्यानां वणिग्गोपकृषीबलाः   । । ६.३  । ।	</p>
<td><p>		
	कर्मोपकरणं चैषां क्रियां प्रति यदाहृतम्  ।आप्तभावेन कुर्वीत न जिह्मेन समाचरेत् । । ६.४  । ।	</p>
<td><p>		
	कर्माकुर्वन्प्रतिश्रुत्य कार्यो दत्त्वा भृतिं बलात् ।भृतिं गृहीत्वाकुर्वाणो द्विगुणां भृतिं आवहेत् । । ६.५  । ।	</p>
<td><p>		
	कालेऽपूर्णे त्यजेत्कर्म भृतिनाशोऽस्य चार्हति   ।स्वामिदोषादपाक्रामन्यावत्कृतं अवाप्नुयात् । । ६.६  । ।	</p>
<td><p>		
	भृतिषड्भागं आभाष्य पथि युग्यकृतं त्यजन्  ।अददत्कारयित्वा तु कर्मैवं सोदयां भृतिम्  । । ६.७  । ।	</p>
<td><p>		
	अनयन्भाटयित्वा तु भाण्डवान्यानवाहने   ।दाप्यो भृतिचतुर्भागं समं अर्धपथे त्यजन्  । । ६.८  । ।	</p>
<td><p>		
	अनयन्वाहकोऽप्येवं भृतिहानिं अवाप्नुयात् ।द्विगुणां तु भृतिं दाप्यः प्रस्थाने विघ्नं आचरन्  । । ६.९  । ।	</p>
<td><p>		
	भाण्डं व्यसनं आगच्छेद्यदि वाहकदोषतः   ।दाप्यो यत्तत्र नष्टं स्याद्दैवराजकृतादृते   । । ६.१०  । ।	</p>
<td><p>		
	गवां शताद्वत्सतरी धेनुः स्याद्द्विशताद्भृतिः   ।प्रति सम्वत्सरं गोपे सदोहश्चाष्टमेऽहनि   । । ६.११  । ।	</p>
<td><p>		
	उपानयेत्गा गोपाय प्रत्यहं रजनीक्षये   ।चीऋणाः पीताश्च ता गोपः सायाह्ने प्रत्युपानयेत् । । ६.१२  । ।	</p>
<td><p>		
	स्याच्चेद्गोव्यसनं गोपो व्यायच्छेत्तत्र शक्तितः   ।अशक्तस्तूर्णं आगम्य स्वामिने तन्निवेदयेत् । । ६.१३  । ।	</p>
<td><p>		
	अव्यायच्छन्नविक्रोशन्स्वामिने चानिवेदयन्  ।वोढुं अर्हति गोपस्तां विनयं चापि राजनि   । । ६.१४  । ।	</p>
<td><p>		
	नष्टविनष्टं कृमिभिः श्वहतं विषमे मृतम्  ।हीनं पुरुषकारेण गोपायैव निपातयेत् । । ६.१५  । ।	</p>
<td><p>		
	अजाविके तथारुद्धे वृकैः पाले त्वनायति   ।यत्प्रसह्य वृको हन्यात्पाले तत्किल्बिषं भवेत् । । ६.१६  । ।	</p>
<td><p>		
	तासां चैवानिरुद्धानां चरन्तीनां मिथो वने   ।यां उत्पत्य वृको हन्यान्न पालस्तत्र किल्बिषी   । । ६.१७  । ।	</p>
<td><p>		
	विघुष्य तु हृतं चौरैर्न पालो दातुं अर्हति   ।यदि देशे च काले च स्वामिनः स्वस्य शंसति   । । ६.१८  । ।	</p>
<td><p>		
	एतेन सर्वपालानां विवादः समुदाहृतः   ।मृतेषु च विशुद्धिः स्यात्पालस्याङ्कादिदर्शनात् । । ६.१९  । ।	</p>
<td><p>		
	शुल्कं गृहीत्वा पण्यस्त्री नेच्छन्ती द्विस्तदावहेत् ।अप्रयच्छंस्तदा शुल्कं अनुभूय पुमान्स्त्रियम्  । । ६.२०  । ।	</p>
<td><p>		
	अयोनौ क्रमते यस्तु बहुभिर्वापि वासयेत् ।शुल्कं अष्टगुणं दाप्यो विनयस्तावदेव च   । । ६.२१  । ।	</p>
<td><p>		
	पराजिरे गृहं कृत्वा स्तोमं दत्त्वा वसेत्तु यः   ।स तद्गृहीत्वा निर्गच्छेत्तृणकाष्ठेष्टकादिकम्  । । ६.२२  । ।	</p>
<td><p>		
	स्तोमवाहीनि भाण्डानि पूर्णकालान्युपानयेत् ।ग्रहीतुराभवेद्भग्नं नष्टं चान्यत्र संप्लवात् । । ६.२३  । ।	</p>